Ennen tukipäätöstä hankkeesta voi toimittaa lisätietoja ja muuttaa hankkeen toteutustapaa.
Tukipäätöksen jälkeen tuen myöntäjä voi tuen saajan hakemuksesta erityisestä syystä muuttaa tukipäätöksessä määriteltyä tuen käyttötarkoitusta tai ehtoja.
Hankkeen muuttuessa tulee olla yhteydessä työ- ja elinkeinoministeriöön.
Tuen saajan on ilmoitettava tuen myöntäjälle käyttö- tai luovutusrajoituksen noudattamiseen tai omaisuuden käyttöön tukipäätöksessä määrättyyn tarkoitukseen vaikuttavasta olosuhteiden muutoksesta välittömästi tapahtuman jälkeen, kuitenkin viimeistään kahden kuukauden kuluttua siitä.